21/04/2014 | Administración LocalMunicipal
Trazo
Regulamento municipal do servizo de axuda no fogar do Concello de Trazo e Ordenanza fiscal reguladora da taxa por dito servizo

O Pleno do Concello de Trazo acordou, en sesión de 27/12/2013, proceder á aprobación do Regulamento municipal do servizo de axuda no fogar do Concello de Trazo e Ordenanza fiscal reguladora da taxa polo servizo de axuda no fogar do Concello de Trazo, os cales se reproducen a continuación: “REGULAMENTO MUNICIPAL DO SERVIZO DE AXUDA NO FOGAR DO CONCELLO DE TRAZO TÍTULO I Art.1.–Obxecto. É obxecto do presente regulamento a adaptación do servizo de axuda no fogar prestado polo Concello de Trazo de acordo co establecido na Lei 13/2008, do 3 de decembro, de Servizos Sociais de Galicia e no Decreto 99/2012, de 16 de marzo, polo que se regulan os servizos sociais comunitarios e o seu financiamento e o Decreto 149/2013 do 5 de setembro, polo que se define a carteira de Servizos Sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo. Art.2.–Natureza. O servizo de axuda no fogar é un servizo público de carácter local, consistente en ofrecer un conxunto de atencións a persoas ou unidades de convivencia no propio domicilio, naquelas situacións nas que teñan limitada a súa autonomía persoal ou nos casos de desestructuración familiar, para facilitar o seu desenvolvemento e a permanencia no seu entorno habitual. Art.3.–Obxectivos. – Mellorar a calidade de vida das persoas usuarias. – Posibilitar a permanencia das persoas no seu contorno de convivencia habitual. – Favorecer e potenciar a autonomía persoal no propio domicilio. – Manter, mellorar e recuperar as redes de relación familiar e social. – Previr situacións de dependencia ou exclusión social. – Retardar ou evitar a institucionalización. – Reforzar a solidariedade e potenciar o voluntariado social. Art.4.–Contido do servizo. a) Atencións de carácter persoal na realización das actividades básicas da vida diaria, tales como: – Asistencia para levantarse e deitarse. – Apoio para o aseo persoal, así como para vestirse. – Control do réxime alimentario e axuda, se é o caso, para alimentarse. – Supervisión e control da administración de medicamentos prescritos polos facultativos. – Apoios para cambios posturais e mobilizacións. – Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: – Acompañamentos fóra do fogar para acudir a consultas ou tratamentos. – Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: – Limpeza e mantemento da hixiene e salubridade da vivenda. – Compra de alimentos, e outros produtos de uso común. – Preparación de alimentos. – Lavado e coidado das prendas de vestir. – Coidados básicos da vivenda. d) Atencións de carácter psicosocial e educativo: intervencións técnico-profesionais formativas e de apoio ó desenvolvemento das capacidades persoais, a afectividade, a convivencia e a integración na comunidade así como a mellora da estructuración familiar. Unha vez cubertas as atencións básicas, poderá incorporar as seguintes atencións de carácter complementario. – Actividades de acompañamento, socialización e desenvolvemento de hábitos saudables. – Prestación de teleasistencia. – Adaptacións funcionais do fogar. – Servizo de podoloxía. – Servizo de fisioterapia. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. En ningún caso poderán formar parte das actuacións desenvolvidas polo servizo: – A realización de actividades domésticas que non fosen incluídas no proxecto de intervención. – Actuacións que, polo seu carácter sanitario, deban en todo caso ser realizadas por persoal facultativo. Asinarase un acordo de servizo entre a persoa usuaria e a entidade titular, no cal se recollerá o contido das atencións que se prestarán, a intensidade horaria e os compromisos de ambas as partes, incluíndo o compromiso de copagamento que corresponda. Art.5.–Personas destinatarias. O servizo de axuda no fogar está dirixido a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención. De xeito xeral, o servizo atenderá a persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato. Tamén se poderá prestar naqueles fogares con menores nos que se observe necesidade dunha intervención de carácter socioeducativo e dar resposta preventiva e socializadora a diversas situacións de familias en risco de exclusión social. Darase prioridade no acceso ó servizo ás persoas que teñan un dereito recoñecido de atención dentro do SAAD fronte ós que acceden por libre concorrencia. Non poderán ser usuarios deste servizo as persoas que poidan beneficiarse dun servizo similar por parte doutra entidade. Art.6.–Dereitos e deberes das persoas usuarias.1.–Dereitos: – A seren tratadas co respecto debido á súa dignidade, intimidade e autonomía. – A accederen e utilizaren os servizos en condicións de igualdade e non discriminación. – A recibiren unha atención individualizada e adaptada ás súas necesidades, coa calidade e duración determinadas en cada caso. – A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ó seu acceso ós demais sistemas de benestar social. – A coñeceren a organización e o regulamento do servizo. – A coñeceren a situación do seu expediente. – Ó tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. – A recibiren información precisa e clara sobre as posibles modificacións sobrevidas durante a presentación efectiva do servizo. – Á calidade dos servizos recibidos e a presentaren queixas e suxestións ó persoal coordinador do servizo cando expresaren reclamacións ou fixeren suxestións sobre a súa prestación efectiva. – Ao respecto dos seus dereitos lingüísticos, garantindo, en todo caso, o desenvolvemento da actividade dos servizos sociais comunitarios desde a práctica dunha oferta positiva do idioma galego.2.–Deberes: As persoas usuarias, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia e, se é o caso, na legislación vixente sobre o procedemento administrativo común, terán os seguintes deberes: – Cumprir as normas, requisitos e procedementos para o acceso ós difrentes servizos. – Facilitar a información precisa e veraz sobre as circunstacias determinantes para o acceso e utilización dos servizos, así como comunicar ó persoal de referencia, os cambios de circunstacias familiares, sociais ou financieiras que pudieran resultar relevantes na asignación, modificación, suspensión ou extinción das prestacións ou servizos. – Cumprir coas condicións do servizo, facilitando e colaborando na execución das tarefas do persoal ó seu cargo e poñendo á súa disposición, cando se trate dun servizo realizado no domicilio, os medios materiais necesarios. – Colaborar co persoal encargado do seu caso, acudindo ás entrevistas programadas, seguindo as orientacións e participando no desenvolvemento das actividades incluídas no servizo, centro ou programa en función das súas capacidades e nos termos acordados en cada caso. – Facilitar e colaborar no seguimento e avaliación do servizo. – Respetar a dignidade persoal e profesional das persoas que presten o servizo, así como respetar os límites das súas obrigas laborais. Observar unha conduta baseada no mútuo respecto, tolerancia e colaboración encamiñada a facilitar unha mellor convivencia. – Manter unha actitude positiva de colaboración coas persoas profesionais dos servizos sociais comunitarios, participando activamente no proceso pautado de mellora, autonomía persoal e inserción social. – Participar no pagamento do servizo nos termos que se estableza na súa norma reguladora. – A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo. – Sería convinte informar sobre os aspectos relativos á súa saúde para mellorar a súa atención, e permitir adoptar as medidas preventivas que se requiran. Art.7.–Causas de extinción e modificación do servizo. Son causas de extinción do servizo de axuda no fogar, as seguintes: – A renuncia da persoa usuaria. – O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. – Traslado definitivo da súa residencia a outro Concello – Falecemento da persoa usuaria ou ingreso en residencia. – Incumprimento reiterado dos deberes e obrigas establecidas para as persoas usuarias na prestación do servizo. – Falta reiterada de pagamento do servizo. – Desaparición das causas que motivaron a prestación do servizo. A alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias deberán substanciarse no expediente individual, mediante un novo informe social. Cando se trate dun servizo público de axuda no fogar asignado a persoas en situación de dependencia na correspondente resolución de PIA, consorte ó establecido na Orde do 19 de abril de 2013 pola que se modifica a Orde de 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento do sistema para a Autonomía e Atención á Dependencia, o procedemento para a elaboración do Programa Individual de Atención e a organización e funcionamento dos órganos técnicos competentes, modificado polo Decreto 148/2011, do 7 de xullo, a incoación por parte da entidade titular do servizo dun expediente de extinción ou modificación das condicións de prestación do servizo deberá notificarase ao órgano competente para ditar resolución de PIA. Art.8.–Causas de suspensión temporal do servizo. Son causa de suspensión temporal do servizo, logo da tramitación do correspondente expediente e informe razoado do persoal técnico coordinador que deberá incorporarse ó expediente persoal, as que seguen: 1. Ausencia temporal do domicilio: o servizo poderá suspenderse por causa xustificada por un máximo de tres meses. No caso de usuarios do sistema de dependencia o prazo máximo de suspensión será de dous meses. En ambos casos a persoa usuaria deberá acreditar as causas que motivan a súa ausencia.2. Modificación temporal das causas que motivaron a necesidade do servizo: poderá suspendense o servizo en tanto persista o cambio das circunstancias causantes da suspensión, coa excepción das prazas vinculadas a un dereito exercido dentro do sistema da autonomía e atención á dependencia, suposto no que se estará ó disposto na normativa reguladora. TÍULO II PRESTACIÓN DO SERVICIO Art.9.–Formas de prestación do servizo. O servizo público de axuda no fogar prestarase polo Concello de Trazo ben directamente ou ben mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas. Ademáis, sen prexuízo do establecido no punto anterior, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na legislación vixente. Art.10.–Requisitos específicos. O servizo estará coordinado por persoal técnico cunha cualificación mínima de diplomatura universitaria na área de servizos sociais. No caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de técnico en atención a persoas en situación de dependencia ou equivalente, regulado no Real Decreto 1593/2011, do 4 de novembro, ou do certificado de profesionalidade de “atención sociosanitaria a persoas no domicilio” ou equivalente, regulado no Real Decreto 1379/2003, do 1 de agosto. En todo caso, o persoal que preste atención directa ós usuarios deberá ter a titulación que esixa a normativa en cada momento. O seguemento da prestación do servizo nos domicilios das persoas usuarias realizarase polo persoal coordinador, sempre que as circunstancias o fagan necesario e, como mínimo, con carácter bimestral. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo do servizo. O Concello de Trazo, e de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: a) Un informe social, asinado por un traballador ou traballadora social da entidade titular do servizo. b) Un proxecto de intervención, asinado polo técnico responsable, segundo o anexo II desta ordenanza. c) Un acordo de servizo asinado entre o Concello de Trazo e a persoa usuaria, segundo o Anexo III desta ordenanza. d) Informes de seguemento periódicos, que terán un carácter bimestral, ou extraordinarios, cando as circunstancias así o aconsellen. En todo caso, o tratamento da información contida nos expedientes, realizarase de acordo coa Lei 15/1999, do 13 de decembro, de protección de datos de carácter persoal. Art.11.–Modalidades de acceso ó servizo. Accederase ó servizo de axuda no fogar a través dos servizos sociais comunitarios básicos, de acordo coas seguintes modalidades: 11.1.–Acceso directo: O acceso ó servizo será prioritario e directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención (PIA), de acordo co establecido na Orde do 19 de abril de 2013 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e a atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competentes.11.2.–Réxime de libre concurrencia: Accederase previa solicitude do interesado, de acordo cos criterios establecidos neste Regulamento Municipal previa prescrición técnica favorable dos servizos sociais comunitarios básicos, nos seguintes casos: – Para persoas que non teñan o recoñecemento da situación de dependencia, ou non lles asista o dereito de acceso efectivo ó catálogo de servizos de atención á dependencia segundo o calendario de implantación que se establece na Lei 39/2006. – En situacións nas que a problemática principal estea relacionada con aspectos convivenciais e socio-educativos. O baremo empregado será o incluído como anexo I da Orde do 22 de xaneiro de 2009, pola que se regula o servizo de axuda no fogar, no que, ademais dos posibles déficits de autonomía, se valoren factores de carácter persoal e socio-familiar, o apoio social, a situación da vivenda e outros que dificulten obxectivamente a normalización social e a calidade de vida. (Anexo I desta Ordenanza) 11.3.–De oficio: Cando circunstancias debidamente acreditadas no expediente así o xustifiquen, o procedemento de acceso ó servizo poderá iniciarse de oficio. No caso de extrema e urxente necesidade debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de maneira inmedita, e sen prexuízo da posterior instrucción do correspondente expediente. Art.12.–Presentación de solicitudes para usuarios de libre concurrencia. Para acceder ó servizo de axuda no fogar precisarase que a solicitude sexa presentada no rexistro do Concello segundo o modelo establecido, e achegando a seguinte documentación: – Fotocopia do DNI, pasaporte ou NIE do solicitante e das persoas que conforman a unidade de convivencia. – Tarxeta da Seguridade Social. – Libro de familia (se fora preciso). – Certificado de empadroamento e convivencia. – Xustificantes de ingresos, dos membros da unidade de convivencia que sexan computables segundo se recolle na Ordenanza fiscal que regula o servizo de axuda no fogar, tales como: nóminas, certificados de pensións, e xustificante da situación de desemprego, copia da última declaración da renda e patrimonio ou certificación negativa, se fora o caso. – Xustificante de pago de alugamento ou xustificante de hipoteca ou calquera outro gasto extraordinario que sexa xustificado documentalmente. – Informe médico. – Certificado de minusvalía. – Calquera outro documento que se considere oportuno para a tramitación das solicitudes. A tramitación dos expedientes levarase a cabo según o seguinte protocolo: a) Dende o Departamento de Servizos Sociais comprobarán que a solicitude reúne os requisitos establecidos no presente regulamento, e procederá a requirir por escrito ós interesados, que no prazo de 10 días enmenden e presenten cantos datos e documentos complementarios sexan necesarios para resolver o expediente. b) Unha vez completados, o/a traballador/a social dos servizos sociais comunitarios comprobará as circunstancias sociais do solicitante a través de visitas domiciliarias e entrevistas. Posteriormente, elaborará un informe-proposta, no que se recollerá: – Proposta de concesión/denegación. – Causas de denegación, no seu caso. – Tarefas a realizar. – Intensidade do servizo. – Achega económica do/a beneficiario/a. – Data de alta no servizo. – Observacións. c) A resolución sobre a concesión/denegación do servizo correspóndelle á Xunta de Goberno Local, á proposta do/a traballador/a social do Departamento de Servizos Sociais, no prazo máximo dun mes, dende que a solicitude estivera completa. d) Notificación escrita da resolución ó interesado/a. e) Aceptación por escrito das condicións en que se prestará o servizo por parte do interesado/a, traballador/a social municipal, traballador/a social da empresa xestora (de selo caso) e a auxiliar. f) No caso de existir entidade xestora axena ó Concello, notificaráselle a alta ó usuario/a, e a entidade procederá nese momento á designación de auxiliar. g) O Concello terá en todo momento coñecemento da xestión do servizo. O seguimento bimestral, agás causas de urxencia ou modificación das condicións do servizo, farao o coordinador/a do servizo, que debe estar en posesión dunha cualificación mínima de diplomatura universitara na área de servizos sociais. No caso de empresa xestora, a información será emitida polo persoal técnico ca supervisión que sobre este/a faga o/a técnico municipal. i) No caso de existir lista de espera, as persoas que a integran accederán ó servizo por orde de puntuación. En caso de igualdade de puntos, terá prioridade a data do rexistro de entrada no Concello. Art.13.–Trámite de urxencia. Cando concurran circunstancias que aconsellen unha intervención inmediata do servizo, esta poderá iniciarse de xeito inmediato, bastando para iso o informe-proposta do departamento de servizos sociais, no que se argumentarán as circunstancias que aconsellen esta urxencia e a conseguinte proposta. O inicio da prestación por vía de urxencia suporá en todo caso a tramitación do expediente de solicitude do servizo, de acordo co procedemento establecido no artigo anterior. A Xunta de Goberno Local ou órgano municipal competente deberá darse por enterado da alta de urxencia retificando tal decisión. Esta intervención de urxencia non poderá manterse máis dun mes sen que medie resolución favorable expresa da Xunta de Goberno Local no desenlace do trámite da solicitude. Art.14.–Horarios e intensidade do servizo. A intensidade do servizo determinarase, con carácter xeral, en horas mensuais de atención. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co plan de coidados, de maneira que se garanta a cobertura das necesidades de atención para a realización das actividades da vida diaria, ademais dos días laborais, os fins de semana e festivos. Nos restantes casos a intensidade do servizo virá determinada na prescrición efectuada polos correspondentes servizos sociais comunitarios. Establécese como período para a prestación do servizo, de luns a venres, quedando excluídas as fins de semana, festivos e horario nocturno (20.00 a 08.00), se ben, de xeito excepcional e previo informe técnico a favor, poderá variarse este. O horario de atención ó público no departamento de servizos sociais do concello é de luns a venres de 09.00 a 15.00 horas. Art.15.–Réxime de visitas do técnico coordinador. O responsable técnico do servizo garantizará unha supervisión do servizo efectivamente prestado nos domicilios das persoas usuarias, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo do servizo. Art.16.–Desenvolvemento da prestación do servicio.1.–O prazo de alta no servizo, será como máximo dunha semana, dende que á persoa usuaria se lle asigna o recurso dende o Programa de Asignación de Recursos para as persoas que acceden ó servizo na modalidade de dependencia, ou dende que se dita resolución por parte da Alcaldía, para as persoas usuarias ás que se lles concede o servizo, pola vía de urxencia, o prazo de alta será como máximo de dous días.2.–Previo ó inicio do servizo, o persoal técnico realizará unha avaliación da situación e establecerá un consenso coa persoa usuaria, sobre as actuacións e tarefas a desenvolver no domicilio. Designarase tamén a persoa profesional de referencia.3.–A asignación do persoal de atención directa farase en base ó perfil requerido para cada caso concreto, e realizarase unha visita domiciliaria para a presentación do persoal de atención directa á persoa usuaria. Se a persoa beneficiaria, rexeita á/ó auxiliar de axuda no fogar que se asigna, sen razón suficientemente justificada, pasará á lista de agarda ata que se lle asigne outro/a auxiliar, sempre que sexa técnicamente posible. Os cambios no persoal técnico asignado, así como nos horarios de prestación do servizo, que deban de efectuarse, por circunstancias de necesidades de organización do servizo, comunicaranse á persoa beneficiaria, seguindo en vigor o acordo asinado.4.–Para o inicio da prestación do servizo, será requisito previo, asinar o acordo de servizo, segundo o modelo establecido no anexo III desta ordenanza.5.–O persoal técnico elaborará un proxecto de intervención, segundo o anexo II de esta ordenanza (anexo II da Orde do 22 de xaneiro de 2009), que deberá conter: días da semana de atención, horario concreto no que se desenvolverá a prestación, identidade do persoal de atención directa responsable da execución do proxecto, obxectivos e tarefas a desempeñar no domicilio, e o seguimento efectivo da prestación no domicilio do usuario, con carácter mínimo bimestral.6.–Farase entrega á persoa usuaria, dunha copia da ordenanza municipal de axuda no fogar, debidamente visada polo órgano competente.7.–Así mesmo, entregarase á persoa usuaria e ó persoal de atención directa, o documento que conteña as tarefas a desenvolver no domicilio.8.–Informarase ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orxinal ó servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia.9.–O departamento de servizos sociais do concello abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: ▪ Un informe de avaliación inicial, asinado polo técnico competente, responsable da coordinación do servizo de axuda no fogar. ▪ Un proxecto de intervención, asinado polo técnico responsable, segundo o anexo II desta ordenanza (anexo II da Orde do 22 de xaneiro de 2009). ▪ Un acordo de servizo asinado entre o concello de Trazo e a persoa usuaria, segundo o anexo III de estar ordenanza. ▪ Informes de seguemento da prestación nos domicilios das persoas usuarias, que terán como mínimo, un carácter bimensual, ou extraordinarios, cando as circunstancias así o aconsellen. – Protocolo para inicio da prestación efectiva e establecemento do vínculo entre o/a auxiliar de axuda no fogar e a persoa usuaria do servizo: Despois da tramitación do expediente segundo o presente regulamento, a traballadora social dos servizos sociais comunitarios acompañará a/o auxiliar ó domicilio da persoa beneficiaria, indicando as tarefas concretas que se van a desenvolver no domicilio. – Protocolo de substitución da persoa auxiliar e de cesación do servizo: Con preaviso de 5 días de antelación, salvo caso de indisposición imprevista que será comunicado á maior brevidade posible, con indicación da causa do cambio ou substitución e duración deste. Visita do/a traballador/a social ó domicilio do usuario e presentación da auxiliar con indicación concreta das tarefas a realizar. No suposto de cesación do servizo por parte da empresa, comunicarase cun preaviso de 30 días, neste caso a entidade que pretende cesar continuará ca prestación dos servizos ata a aprobación dos cambios da empresa pola entidade local. – Protocolo de actuación en caso de incidencias e emerxencias: O/a traballador/a socialcomunitarios realizará unha visita ó domicilio da persoa beneficiaria, estudiarase e valorarase o caso, coa posterior elaboración do informe de incidencias e as medidas adoptadas para a súa solución. O informe será incorporado ó expediente individual do usuario/a. No caso de emerxencias, nun primeiro momento identificarase a emerxencia, coa elaboración do protocolo de actuación e os profesionais que a van a desenvolver. – Protocolo de actuacións no caso de queixa no libro de reclamacións. A entidade ten á disposición dos usuarios do servizo de axuda no fogar un libro de reclamacións. Art.17.–Da coordinación coas entidades privadas que atenden a persoas usuarias financiadas total ou parcialmente con fondos públicos. No caso das entidades privadas que presten o servizo de axuda no fogar, mediante financiamento total ou parcial con fondos públicos, ou que atendan a persoas usuarias derivadas do sistema de autonomía persoal e atención á dependencia, manterán unha coordinación efectiva cos servizos sociais comunitarios básicos, establecendo un protocolo de comunicación de altas no servizo de cada persoa usuaria, así como unha copia do correspondente proxecto de intervención e dos informes de seguimento, dirixido ós servizos sociais comunitarios básicos do Concello ou entidade local. Disposición derradeira. O presente regulamento, unha vez aprobado definitivamente e publicado na forma legal establecida, entrará en vigor conforme o previsto no art.70.2 e concordantes, da Lei 7/85. Queda derrogada a anterior Ordenanza reguladora da prestación de axuda no fogar e as súas posteriores modificacións. ORDENANZA FISCAL REGULADORA DA TAXA POLO SERVIZO DE AXUDA NO FOGAR DO CONCELLO DE TRAZO Artigo 1.–Obxecto. De conformidade co previsto no artigo 117, en relación co artigo 41. b do Texto Refundido da Lei de facendas locais, aprobado por Real decreto lexislativo 2/2004 de 5 de marzo, este Concello establece o prezo público pola utilización do servizo de axuda no fogar (SAF). É obxecto desta taxa a prestación do servizo de axuda no fogar ordinario e do servizo de axuda no fogar a persoas en situación de dependencia recoñecida pola Xunta de Galicia e que no Programa Individualizado de Atención teñan o SAF como recurso asignado, ou como respiro complementario doutro recurso ou prestación. Artigo 2.–Suxeitos pasivos. Están obrigados ó pagamento do prezo público regulado mediante a presente Ordenanza as persoas usuarias do servizo de axuda no fogar segundo o establecido no Regulamento do servizo de axuda no fogar do Concello de Trazo. Se o/a beneficiario/a carecera da capacidade de obrar, dita obriga recaerá sobre quen ostente a súa representación legal ou ostente a condición de gardador. Artigo 3.–Base impoñible. Determinación da capacidade económica do sistema de atención a persoas usuarias da dependencia.1. A capacidade económica das persoas dependentes, valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia, vixentes en cada momento, polo órgano competente en materia de servizos sociais da Xunta de Galicia.2. O resultado do cálculo da capacidade económica, correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia, o procedemento para a elaboración do programa individual de atención e a organización e funcionamento dos órganos técnicos competentes. Determinación da capacidade económica das persoas usuarias doutros servizos que impliquen copagamento. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de naturaza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ó respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da sita suma entre o total de persoas que convivan no fogar.4. A solicitude considerará a autorización da persoa solicitante e, de ser o caso, dos seus conviventes, para que a xefatura territorial da Consellería competente en materia de Servizos Sociais realice as consultas ós arquitos públicos que consten en poder das distintas administracións públicas para os efectos de obter ou verificar os datos declarados sobre a situación económica; neste caso, non deberán achegar documentación xustificativa neste sentido. Artigo 4.–Cota tributaria.4.1.–Participación no financiamento do servizo das persoas dependentes con dereito de atención recoñecido como usuarias do servizo de axuda no fogar. a) No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ó indicador público de rendas a efectos múltiples (IPREM), quedará exenta da obriga de participar no custo do servizo. b) Nos demáis supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: c) Nos casos en que, por renuncia parcial expresa da persoa beneficiaria ó seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. d) En ningún caso o importe da participación económica que deberá ingresar a persoa beneficiaria en concepto de copagamento poderá exceder o 90% do custo do servizo determinado en termos de prezo/hora. A determinación da capacidade económica á que fan referencia as tarifas anteriores será a que resulte da aplicación do artigo 61 do Decreto 99/2012, de 9 de marzo, modificado polo Decreto 149/2013, do 5 de setembro.4.2. –No caso de que a entidade local asuma tamén a prestación, ás persoas dependentes valoradas con dereito de atención recoñecido, das atencións e servizos complementarios do nivel básico do servizo de axuda no fogar, para os efectos de facer efectiva a obriga de participar no custo do servizo por parte das persoas usuarias, aplicarán a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 4.3.–Participación das persoas usuarias no financiamento para o servizo de axuda no fogar de libre concorrencia. a) Para o servizo de axuda no fogar, en réxime de libre concurrencia, para as persoas que non teñan o recoñecmento da situación de dependencia, ou non as asista o dereito de acceso efectivo ó catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no artigo 16 desta ordenanza. b) Sen perxuízo do anterior, poderán establecerse excepcións ós criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social. c) En calquera caso, establecerase un límite máximo de participación económica das persoas usuarias do 40% da súa capacidade económica. O prezo hora queda establecido en 12.48 €/hora, na prestación do servizo de axuda no fogar para os usuarios de libre concorrencia ou prestación básica, revisable anualmente e de forma automática segundo o indicador de prezos ó consumo. Artigo 5.–Nacemento da obriga de pagamento e período impositivo. A obriga do pagamento nace dende o día en que se inicie a prestación do servizo. As liquidacións dos prezos practicaranse por meses naturais, aboándose cada mensualidade nos 20 primeiros días naturais do mes seguinte da prestación do servizo. Por parte do concello e, sobre a base do parte de traballo asinado, conxuntamente pola persoa usuaria e polo persoal de atención directa, elaborarase un recibo individual co importe correspondente ó servizo prestado no mes anterior, que se remitirá á entidade bancaria elixida pola persoa beneficiaria, para que se efectúe o pagamento. As tarifas revisaranse anualmente, para o que o beneficiario aportará a documentación que lle sexa requerida no prazo establecido. Artigo 6.–Afectación dos ingresos municipais polo copagamento dos servizos. De conformidade co artigo 56.7 de Lei 13/2008, de servizos sociais de Galicia, en todo caso, os ingresos que recade o Concello de Trazo en concepto de achega das persoas usuarias para a súa participación no custo dos servizos sociais comunitarios, estarán afectados ó financiamento dos servizos sociais que reciban. Disposición derrogatoria. Queda derrogada a actual Ordenanza fiscal reguladora da taxa pola prestación do servizo de axuda no fogar, unha vez que entre en vigor a presente. Disposición derradeira. A presente Ordenanza entrará en vigor unha vez publicado no Boletín Oficial da Provincia e teña transcurrido o prazo sinalado no art.65 da Lei 7/1985, do 2 de abril, Reguladora das Bases do Réxime Local, permanecendo en vigor ata a súa modificación ou derrogación expresa. ANEXO I BAREMO PARA DETERMINAR A ASIGNACIÓN DO SERVIZO DE AXUDA NO FOGAR EN RÉXIME DE LIBRE CONCORRENCIA FACTOR-1: AUTONOMÍA PERSOAL (máximo total 40 puntos) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concurrencia. A asignación de valor en función do factor “autonomía persoal” realizarase de acordo coa seguinte táboa: Total puntos autonomía persoal –––––––––––––––––––––––––––––––––––––––––––––––––––––––––––– FACTOR 2: APOIO SOCIAL (máximo total 20 puntos) A persoa vive soa e carece de familiares e/ou redes distintas de apoio (20puntos) –––––––––––––––––– A persoa vive soa, carece de familiares e só ten apoio do contorno veciñal ou outras redes (18 puntos) ––– A persoa convive con persoa sen capacidade para atendelo (ata 12 puntos) –––––––––––––––––––––––– Cunha persoa maior de 70 anos (3 puntos) –––––––––––––––––––––––––––––––––––––––––––––––––––– Cunha persoa con discapacidade ou dependencia (3 puntos) –––––––––––––––––––––––––––––––––––– Cunha persoa que carece de tempo (3 puntos) ––––––––––––––––––––––––––––––––––––––––––––––––– Con incapacidade para organizarse (3 puntos) –––––––––––––––––––––––––––––––––––––––––––––––––– Os familiares néganse a atendelo/a aínda que teñen posibilidades (8 puntos) –––––––––––––––––––––– Vive só/soa pero hai familiares con posibilidade de atendelos no mesmo concello ou a menos de 20 km (5 puntos) ––––––––––––––––––––––––––––––––––––––––––––––––––––––––––––––––––––––––––– Está ben atendido (0 puntos) –––––––––––––––––––––––––––––––––––––––––––––––––––––––––––––––– Total puntos apoio social –––––––––––––––––––––––––––––––––––––––––––––––––––––––––––––––––––– FACTOR-3: SITUACIÓN FAMILIAR/SOCIALIZACIÓN MENORES (máximo total 20 puntos) 3.1. Conflicto (máximo total 4 puntos) ––––––––––––––––––––––––––––––––––––––––––––––––––––––––– Cun membro xerador de conflicto de nivel moderado (1 punto) –––––––––––––––––––––––––––––––––––– Cun membro xerador de conflicto de nivel grave (2 puntos) ––––––––––––––––––––––––––––––––––––––– Con máis dun membro xerador de conflicto de nivel moderado (3 puntos) –––––––––––––––––––––––––– Con máis dun membro xerador de conflicto de nivel grave (4 puntos) –––––––––––––––––––––––––––––– 3.2. Limitacións de rol (máximo total 2 puntos) ––––––––––––––––––––––––––––––––––––––––––––––––– Familias nas que ambos proxenitores ou titores teñan importantes limitacións físicas ou psíquicas para proporcionar unha axeitada atención ós menores (2 puntos) ––––––––––––––––––––––––––––––––– 3.3. Monoparentalidade (máximo total 2 puntos) –––––––––––––––––––––––––––––––––––––––––––––––– Familias monoparentais que por distintas circunstancias (saúde, traballo, idade avanzada.) non poidan atender ós menores (2 puntos) ––––––––––––––––––––––––––––––––––––––––––––––––––––– 3.4. Habilidades parentais (máximo total 2 puntos) –––––––––––––––––––––––––––––––––––––––––––––– Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos) ––––––––––––––––––––––– 3.5. Número de menores (máximo total 10 puntos) –––––––––––––––––––––––––––––––––––––––––––––– Un menor (3 puntos) –––––––––––––––––––––––––––––––––––––––––––––––––––––––––––––––––––––––– Dous menores (5 puntos) –––––––––––––––––––––––––––––––––––––––––––––––––––––––––––––––––––– Tres menores (7 puntos) ––––––––––––––––––––––––––––––––––––––––––––––––––––––––––––––––––––– Catro ou máis menores (10 puntos) ––––––––––––––––––––––––––––––––––––––––––––––––––––––––––– Total puntos situación familiar/socialización menores –––––––––––––––––––––––––––––––––––––––––––– FACTOR-4: OUTROS ASPECTOS SOCIAIS (máximo total 20 puntos) 4.1. Vivenda (total 10 puntos) –––––––––––––––––––––––––––––––––––––––––––––––––––––––––––––––– Non hai luz eléctrica (1 punto) –––––––––––––––––––––––––––––––––––––––––––––––––––––––––––––––– Non hai auga corrente (1 punto) –––––––––––––––––––––––––––––––––––––––––––––––––––––––––––––– Non posúe WC (1 punto) ––––––––––––––––––––––––––––––––––––––––––––––––––––––––––––––––––––– Non posúe cuarto de baño completo (1 punto) –––––––––––––––––––––––––––––––––––––––––––––––––– Non ten neveira (1 punto) –––––––––––––––––––––––––––––––––––––––––––––––––––––––––––––––––––– Non ten quentador (1 punto) ––––––––––––––––––––––––––––––––––––––––––––––––––––––––––––––––– Non ten lavadora (1 punto) ––––––––––––––––––––––––––––––––––––––––––––––––––––––––––––––––––– Non reúne condicións mínimas de hixiene/habitabilidade (1 punto) –––––––––––––––––––––––––––––––– Existen barreiras arquitectónicas no interior da vivenda (1 punto) –––––––––––––––––––––––––––––––––– Existen barreiras arquitectónicas no exterior da vivenda (1 punto) ––––––––––––––––––––––––––––––––– 4.2. Integración no contorno (total 10 puntos) ––––––––––––––––––––––––––––––––––––––––––––––––––– Situación de illamento ou de rexeitamento (10 puntos) ––––––––––––––––––––––––––––––––––––––––––– Ausencia de relacións sociais (6 puntos) ––––––––––––––––––––––––––––––––––––––––––––––––––––––– Existen escasas relacións coas persoas do contorno (4 puntos) ––––––––––––––––––––––––––––––––––– Integración axeitada no contorno (0 puntos) –––––––––––––––––––––––––––––––––––––––––––––––––––– Total puntos outros aspectos sociais ––––––––––––––––––––––––––––––––––––––––––––––––––––––––––– TOTAL XERAL ––––––––––––––––––––––––––––––––––––––––––––––––––––––––––––––––––––––––––––––– ANEXO II Proxecto de intervención 1.–Datos de identificación do expediente Antecedentes relevantes: 2.–Atención a prestar Días da semana Tipo de servizo a prestar Perfil dos profesionais Outros servizos: 3.–Existencia doutros servizo/apoios prestados a domicilio Existencia: Servizos/apoios: N.º de horas semanais: 4.–Obxectivos Específicos e Tarefas que se propoñen Obxectivos do servizo proposto: Tarefas a realizar: 5.–Periocidade do seguimento (mínimo bimensual) Técnico responsable: Asdo. ANEXO III SERVIZO DE AXUDA NO FOGAR ACORDO DE SERVIZO Reunidos en. o día., dunha parte don/dona., con DNI. E doutra., en calidade de traballador/a social responsable do servizo de axuda no fogar do Concello de Trazo ACORDAN: 1. Que o Concello de Trazo/a entidade prestadora., prestará o servizo de axuda no fogar (SAF), á persoa arriba citada, dende o día. do. de 200. 2. Que a prestación do servizo de axuda no fogar se realizará para as persoas usuarias de dependencia con carácter idefinido e para as persoas que acceden ó sistema por libre cncorrencia por un prazo de., con posibilidade de prórroga segundo valoración técnica do Departamento de Servizos Sociais/da entidade prestadora acreditada.3. Que o SAF se levará a cabo por un total de. horas mensuais, distribuídas semanalmente nos seguintes días …………… 4. Que atendendo ó Decreto 99/2012, ó Decreto 149/2013, á Orde do servizo de axuda no fogar, á Ordenanza fiscal municipal que regula a taxas do SAF, e á aplicación do baremo que corresponde, a persoa usuaria conta cunha capacidade económica de ………… €/mes, polo que lle corresponde unha procentaxe de………., sobre as súa capacidade económica. En base ó anteriore tendo en conta a intensidade do servizo comprométese a achegar ………… € polo total de horas prestadas.5. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal.  Atencións de carácter persoal doutras actividades da vida diaria (acompañamentos fora do fogar).  Atencións de carácter apoio psicosocial e educativo  Atencións de carácter doméstico e da vivenda.  Atencións de carácter técnico e complementario 6. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ó acordo orixinal.7. Que o servizo se prestará atendendo ás condicións reguladas na Orde do. de. que regula o servizo de axuda no fogar e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción.8. Que existe un libro de queixas a disposición das persoas usuarias nas dependencias do Concello. Ambas partes dan a súa conformidade ó presente acordo de prestación do SAF, e o asinan en Trazo,. de. de 200. A persoa usuaria O/a traballador/a social ANEXO IV MODELO DA AUTORIZACIÓN DA PERSOA BENEFICIARIA PARA QUE O CONCELLO DE TRAZO POIDA RECADAR DATOS TRIBUTARIOS A AXENCIA TRIBUTARIA RELATIVOS Ó NIVEL DE RENDA (IRPF) A/s persoa/s abaixo asinante/s autoriza/n ao Concello de Trazo a solicitar a Axencia Estatal de Administración tributaria, información de natureza tributaria para o recoñecemento, seguimento e control da prestación do servizo de axuda no fogar. A presente autorización outórgase a efectos de recoñecemento, seguimento e control para o establecemento da taxa a prestación do servizo de axuda no fogar, e en aplicación do disposto pola disposición adicional 4.ª da Lei 40/1998, que mantén a súa vixencia tras a entrada en vigor do Real decreto lexislativo 3/2004, polo que se aproba o texto refundido da Lei do imposto sobre a renda das persoas físicas, no artigo 85.1. k) da Lei 58/2003, xeral tributaria que permiten previa autorización do/a interesado/a, a cesión dos datos tributarios que precise o Concello de Trazo para o desenvolvemento das súas funcións. INFORMACIÓN TRIBUTARIA AUTORIZADA: Datos que posúa a axencia tributaria do imposto sobre a renda das persoas físicas do exercicio. Datos de outros membros da familia, cuxos ingresos son computables segundo a ordenanza reguladora de axuda no fogar, para o recoñecemento, seguimento e control da prestación do servizo. Trazo,. de. de. ANEXO V INFORME MÉDICO Recoñecemento efectuado polo médico/a. Colex. núm. que presta o servizo no Centro de Saúde de. Informa: Que recoñecida/o don/dona. Valora que: Marcar só unha opción: 1.–Máximo 12 puntos (Independente: 0 puntos, Con axuda: 1 punto, Dependente: 2 puntos) a) Alimentación.  Independente: pode comer por si só.  Con axuda: precisa axuda para utilizar cubertos, picar comida, etc.  Dependente: necesita ser alimentado. b) Aseo persoal.  Independente: realiza só a hixiene persoal.  Con axuda: precisa axuda para a hixiene persoal.  Dependente: precisa ser aseado totalmente. c) Vestido.  Independente: vístese e cálzase só.  Con axuda: precisa axuda parcial/supervisión para vestirse/calzaarse  Dependente: precisa que o vistan e o calcen. d) Uso do retrete.  Independente: manéxase só no uso do retrete.  Con axuda: precisa axuda parcial e supervisión para o uso do retrete.  Dependente: incapaz de facer uso do retrete. e) Incontinencia.  Independente: control total de esfínteres.  Con axuda: incontinencia ocasional/temporal.  Dependente: incontinencia total. f) Mobilidade.  Independente: camiña só, con muleta ou bastón: déitase e érguese da cama; sobe e baixa escaleiras.  Con axuda: necesita axuda parcial/supervisión para camiñar, deitarse ou érguerse ou subir e baixar escaleiras.  Dependente: precisa axuda total para desprazarse e mobilizarse.2.–Padece enfermidade infecciosa activa e contaxiosa:  Si.  Non.3.–Padece enfermidade que require atención en centro hospitalario, atención continuada en residencia, centro de día.  Si.  Non.4.–Presenta alteración no comportamento que alteran a convivencia.  Si.  Non.3.–Diagnóstico: 4.–Tratamento actual: 5.–Observacións:.,. de. de 20. Data e Asdo.” Transcorrido o prazo de exposición pública sin terse presentado alegación algunha ó texto anterior, considéranse definitivamente aprobados a Ordenanza fiscal e Regulamento referidos, entrando os mesmos en vigor ó día seguinte da publicación do seu texto íntegro no Boletín Oficial da Provincia. Trazo, 3 de abril de 2014. O alcalde Asdo.: José Dafonte Varela